”Corona palaa rähjäisempänä kuin koskaan” – Corona-baarin sulkeminen järkytti ravintolamaailmaa, ja nyt ydinhahmot kertovat, miksi se on niin erityinen

”Järkytys ravintolamaailmassa”, uutisoi Helsingin Sanomat, kun tieto Coronan toiminnan loppumisesta nykyisellä paikalla tuli julki. Mutta miksi Coronan tilan sulkeminen on niin suuri järkytys?

Aki Kaurismäki vastaa puhelimeensa.

Se on ilahduttavaa, jopa hieman yllättävää. Kaurismäki on tunnettu siitä, että hän suhtautuu haastatteluihin ja niiden antamiseen yleensä hieman varauksella. Hän asuu talvet Portugalissa ja on tavattavissa vain harvoin.